
HALLGATÓI ÖSZTÖNDÍJSZERZŐDÉS
Hungarian Startup University Program keretében 
HSUP Doctorate ösztöndíj juttatására
amely létrejött egyrészről 

	Felsőoktatási intézmény / ösztöndíjat biztosító szervezet neve:
	

	székhelye:
	

	adószáma:
	

	nyilvántartási száma:
	

	képviselője:
	


mint támogató (a továbbiakban: Felsőoktatási intézmény)

másrészről

	Hallgató neve:
	

	Neptun azonosító:
	

	születési helye, ideje:
	

	adóazonosító jele:
	

	lakóhelye vagy tartózkodási helye:
	

	számlavezető bank neve:
	

	fizetési számlaszáma:
	


mint hallgató (a továbbiakban: Hallgató vagy Ösztöndíjas)

(a Támogató és az Ösztöndíjas a továbbiakban együtt: Szerződő Felek) között az alulírott helyen és napon az alábbi feltételekkel.


I. A támogatás előzménye és célja
1.1. A Nemzeti Innovációs Ügynökség Nonprofit Zártkörűen Működő Részvénytársaság (a továbbiakban: „NIÜ”) a Nemzeti Kutatási, Fejlesztési és Innovációs Hivatal által a Tudományos és Technológiai Minisztérium szakpolitikai támogatásával, a Nemzeti Kutatási, Fejlesztési és Innovációs Alapból támogatott Hungarian Startup University Program a 2022-1.1.2-STARTUP-2022-00001 azonosítószámú projekt keretében megvalósítja a HSUP Doctorate Programot (a továbbiakban: Program). A Program célja, hogy a PhD/DLA hallgatók kutatási és alkotói eredményeinek gyakorlati hasznosítását, életképes innovációvá alakítását és új startup-vállalkozások elindítását szakmai, üzleti, mentorálási és pénzügyi támogatással segítse. A Felsőoktatási intézmény, a NIÜ-vel fennálló támogatási jogviszonya és ………………..… azonosítószámon nyilvántartott támogatási kérelme alapján biztosít ösztöndíjat az Ösztöndíjas részére. A támogatói okirat / támogatási dokumentum iktatószáma: ………………………………………; kelte: ………………………………………; hatálybalépése: 2026. ………………..
1.2. A Felsőoktatási intézmény a jelen szerződés 1.1. pontjában meghatározott támogatási dokumentum alapján HSUP Doctorate ösztöndíjat biztosít az Ösztöndíjas részére, amennyiben az alábbi jogosultsági feltételek fennállnak: 
a) az Ösztöndíjas a Program Szabályzatában meghatározott jogosulti körbe tartozik, azaz aktív doktori hallgatói jogviszonnyal rendelkező PhD/DLA hallgató;
b) ; az első programszakasz követelményeit határidőben és sikeresen teljesítette, és a második programszakaszba továbbjutott  
c) a harmadik programszakaszba továbbjutó projektcsapat tagjaként vagy csapatvezetőjeként kiválasztásra kerül;
d) ugyanazon tanévben egyéb jogcímen HSUP alprogramban ösztöndíjban nem részesül és
e) a Program szakmai és részvételi követelményeit dokumentált módon teljesíti.
1.3. A Szerződő Felek megállapítják, hogy jelen ösztöndíjszerződés célja az ösztöndíj folyósítás feltételeinek, ezen belül Hallgató Programban fennálló jogainak és kötelezettségeinek, továbbá a jogosulatlanul igénybe vett ösztöndíj visszafizetésének szabályozása.
II. Az ösztöndíj formája, kifizetése
2.1. A Felsőoktatási intézmény vállalja, hogy az Ösztöndíjas részére a 2026/2027. tanévben, a Programban való részvételhez kapcsolódóan, – melyről a NIÜ döntés megküldésével értesíti a Felsőoktatási intézményt - 2026. november 1. napjától 2027. január 31. napjáig terjedő időszakban (HSUP Doctorate program második szakaszában való részvételéhez) havi 75.000.- Ft, összesen 225.000.- Ft ösztöndíjat nyújt a Hallgató részére az általa jelen Szerződésben megadott bankszámlára történő utalás útján, az 1. számú mellékletben foglalt ütemezés szerint, legkésőbb 2027. február 15. napjáig teljesítve.
2.2. A Felsőoktatási intézmény vállalja, hogy amennyiben az Ösztöndíjas a Program harmadik szakaszában projektcsapatban (csapatvezetőként vagy csapattagként) dolgozik, részére a 2026/2027. tanévben, a Programban való részvételhez kapcsolódóan, 2027. február 1. napjától 2027. június 30. napjáig terjedő időszakban az alábbiaknak megfelelően: 
· csapatvezetőként (ötletgazdaként) havi 300.000.- Ft, összesen 1.500.000.- Ft ösztöndíjat vagy 
· csapattagként havi 200.000.- Ft, összesen 1.000.000.- Ft ösztöndíjat
nyújt a Hallgató részére az általa a jelen Szerződésben megadott bankszámlára történő utalás útján, az 1. számú mellékletben foglalt ütemezés szerint, legkésőbb 2027. július 15. napjáig teljesítve.
2.3. Az ösztöndíj folyósítása az 1. számú mellékletben foglalt ütemezés szerint a tárgyhónapra irányadó részvételi és beszámolási kötelezettségek teljesítésének ellenőrzését követően történik. A havi ösztöndíjra való jogosultság feltétele az adott programszakaszra előírt kötelezettségek teljesítése, ideértve különösen a havi hallgatói riport határidőben történő benyújtását, a kötelező mentorációs és szakmai alkalmakon való részvételt, valamint a Program egyéb előírásainak betartását.
2.4. A harmadik programszakaszban alkalmazandó ösztöndíj összeget az Ösztöndíjas csapatban betöltött szerepe – csapattag vagy csapatvezető (ötletgazda) – alapján kerül meghatározásra, melyről a NIÜ döntés megküldésével értesíti a Felsőoktatási intézményt.
III. Az Ösztöndíjas jogai és kötelezettségei
3.1. Az Ösztöndíjas kijelenti, hogy a 2026/2027. tanévben aktív doktori hallgatói jogviszonnyal rendelkező PhD/DLA hallgató és vállalja, hogy a doktori hallgatói jogviszonyát az ösztöndíjra való jogosultság időtartama alatt fenntartja, továbbá teljesíti a Program szakmai, részvételi, beszámolási és határidőre vonatkozó követelményeit.
3.2. Az Ösztöndíjas kijelenti, hogy a Programba a saját doktori kutatásához vagy DLA alkotóművészeti tevékenységéhez kapcsolódó, gyakorlati hasznosításra irányuló innovációs ötlettel vesz részt, és a Program keretében vállalt feladatokat saját teljesítményként, a tudományetikai, szellemi tulajdonvédelmi és adatvédelmi követelmények betartásával végzi.
3.3. Az Ösztöndíjas kötelezettséget vállal arra, hogy a Program keretében kijelölt mentorával, a projektcsapat tagjaival és a Program megvalósításába bevont további résztvevőkkel együttműködik, a mentorációs alkalmakon aktívan részt vesz, és a projekt előrehaladásához szükséges információkat a mentor és a NIÜ részére rendelkezésre bocsátja.
3.4. Az Ösztöndíjas vállalja, hogy a második programszakaszban a 2026. november, december és január hónapokra vonatkozóan összesen 3 db havi hallgatói riportot, a harmadik programszakaszban pedig a február, március, április, május és június hónapokra vonatkozóan összesen 5 db havi hallgatói riportot nyújt be a NIÜ részére a doctorate@niu.hu e-mail címre. A havi riport benyújtásának határideje a tárgyhónapot követő 5. nap. 
3.5. Az Ösztöndíjas tudomásul veszi, hogy a Program keretében szervezett kötelező eseményeken és mentorációkon – így különösen a Bootcamp nyitóeseményen, workshopokon, heti mentor konzultációkon, Pitch polishing eseményen, Mini Pitch eseményen és a Demo Day-en részt kell vennie. 
3.6. Az Ösztöndíjas vállalja, hogy a Program során a NIÜ által meghatározott szakmai bemutatókban és pitch eseményeken közreműködik. 
3.7. Az Ösztöndíjas kijelenti, hogy a Programban való részvétellel kapcsolatosan megismerte a HSUP Doctorate Szabályzatát és Etikai Kódexét, az azokban foglalt rendelkezéseket magára nézve kötelezőnek fogadja el és vállalja azok betartását. Az Etikai Kódexben meghatározott etikai vétség a Programból való kizárást, az ösztöndíj felfüggesztését vagy megszüntetését, illetve a szabályzatokban és a vonatkozó jogszabályokban meghatározott esetekben az ösztöndíj visszafizetését is megalapozhatja.
3.8. Az Ösztöndíjas köteles minden szükséges felvilágosítást és egyéb segítséget megadni a Felsőoktatási intézmény részére a NIÜ, továbbá az ellenőrzésre jogosult szervek információigénye, ellenőrzése, monitoring- és audittevékenysége elősegítése érdekében és köteles a Program során keletkezett dokumentumokat, fejlesztési anyagokat és adatokat a rá irányadó titoktartási, szellemi tulajdonvédelmi és adatvédelmi szabályok szerint kezelni.
3.9. Az Ösztöndíjas feltétel nélkül szavatolja és nyilatkozik, hogy 
a) a jelen szerződés létrejöttekor a szerződés tartalmát érdemben befolyásoló valótlan, hamis vagy megtévesztő adatot nem szolgáltatott, és ilyen nyilatkozatot nem tett; 
b) a Programba való jelentkezéskor és az ösztöndíj folyósításának időszakában fennálló jogosultsági feltételekről valós adatokat szolgáltat; 
c) ugyanazon tanévben a HSUP másik alprogramjában nem részesül ösztöndíjban; 
d) a jelen szerződés szerinti ösztöndíjra jogosultságát érintő körülmények változását haladéktalanul bejelenti a Felsőoktatási intézménynek és a NIÜ-nek.
IV. Az ösztöndíj folyósításának, jogosulatlan igénybevételének és visszafizetésének szabályai
4.1. Az Ösztöndíjas haladéktalanul köteles bejelenteni a Felsőoktatási intézménynek és a NIÜ-nek minden olyan adatában vagy körülményében bekövetkezett változást, amely a jelen ösztöndíjszerződést, az ösztöndíjra való jogosultságot vagy az ösztöndíj folyósítását érinti, így különösen a lakóhely, a fizetési számla, az adóazonosító jel vagy az aktív doktori hallgatói jogviszony változását.
4.2. Az ösztöndíj jogosulatlan igénybevétele vagy a Programban fennálló ösztöndíjas kötelezettségek olyan megszegése esetén, amely az ösztöndíjra való jogosultság megszűnését eredményezi, a Felsőoktatási intézmény – a NIÜ döntése, illetve a támogatási dokumentum és a vonatkozó jogszabályok alapján – köteles, illetve jogosult az ösztöndíj folyósítását megszüntetni, és a jogosulatlanul igénybe vett ösztöndíj egészének vagy arányos részének visszafizetését az Ösztöndíjas felé előírni és a megfizetett ösztöndíjat NIÜ számára visszautalni.
4.3. Az Ösztöndíjas köteles a jogosulatlanul igénybe vett ösztöndíjat a Felsőoktatási intézmény részére visszafizetni a visszafizetésről szóló írásbeli felszólításban meghatározott határidőben, ennek hiányában a felszólítás kézhezvételétől számított 15 napon belül. 
V. A szerződés megszűnése, adatkezelés és vegyes rendelkezések
5.1. A Felsőoktatási intézmény köteles az ösztöndíjszerződést egyoldalúan megszüntetni, amennyiben az Ösztöndíjas tekintetében az ösztöndíjra való jogosultság valamely feltétele megszűnik vagy a Program Szabályzata alapján az ösztöndíjas státusz megszüntetésének feltételei fennállnak. A Felsőoktatási intézmény a jogosultság megszűnéséről és a szerződés megszüntetéséről a NIÜ-t 8 munkanapon belül értesíti. A szerződés megszűnésének napja az a nap, amelyen az ösztöndíjra való jogosultság megszűnik, kivéve, ha a Szabályzat vagy a vonatkozó jogszabály ettől eltérően rendelkezik.
5.2. Az Ösztöndíjas tudomásul veszi, hogy a jelen szerződés teljesítéséhez szükséges személyes adatait a Felsőoktatási intézmény és a NIÜ a saját adatkezelési tájékoztatójában meghatározott célból, jogalapon és időtartamban kezeli. 
VI. Záró rendelkezések
6.1. Jelen Szerződés érvényességének feltétele az Ösztöndíjas adatainak hiánytalan megadása, valamint a jelen szerződésben meghatározott jogosultsági feltételek fennállása.
6.2. Jelen Szerződésben nem, vagy nem kellő részletességgel szabályozott kérdések tekintetében a magyar jog – különösen a Polgári Törvénykönyvről szóló 2013. évi V. törvény, az államháztartásról szóló 2011. évi CXCV. törvény (Áht.), az államháztartásról szóló törvény végrehajtásáról szóló 368/2011. (XII. 31.) Korm. rendelet (Ávr.), valamint az alkalmazandó adatvédelmi jogszabályok – rendelkezései irányadók.
6.3. Jelen Ösztöndíjszerződést érintő bármely módosításról a Felek írásban kötelesek megállapodni; a szóbeli megállapodás érvénytelen. Az írásbeli szerződésmódosítást a jelen Szerződéshez kell csatolni.
6.4. Szerződő Felek megállapodnak, hogy a jelen Szerződéssel összefüggésben kialakult vitájukat elsősorban békés úton, egyeztető tárgyalások útján kísérlik meg rendezni. Amennyiben az egyeztetés a tárgyalások kezdetétől számított 30 (harminc) napon belül nem vezet eredményre, a jogvita elbírálására a hatáskörrel és illetékességgel rendelkező bíróság jogosult.
6.5. Szerződő Felek jelen Ösztöndíjszerződést elolvasták, megértették, és mint akaratukkal mindenben megegyezőt, jóváhagyólag írják alá. Jelen Ösztöndíjszerződés 2 (két) eredeti, egymással teljes egészében megegyező példányban készült, amelyből 1 (egy) példány a Felsőoktatási intézményt, 1 (egy) példány az Ösztöndíjast illeti.

	Keltezés: [település, dátum]



…………………………………..
[Ösztöndíjas Hallgató neve]
aláírása
	Keltezés: [település, dátum]



…………………………………………….. 
[Felsőoktatási intézmény képviselőjének neve]
aláírása






1. SZÁMÚ MELLÉKLET: ÖSZTÖNDÍJ FOLYÓSÍTÁS ÜTEMEZÉSE
	Szakasz
	Részlet
	Kifizetés időpontja
	Ösztöndíj mértéke

	2. programszakasz
	1.
	2026. december 15.
	75.000 Ft 

	
	2.
	2027. január 15.
	75.000 Ft

	
	3.
	2027. február 15.
	75.000 Ft

	3. programszakasz
	1.
	2027. március 15.
	200.000 Ft (csapattag)
300.000 Ft (csapatvezető)

	
	2.
	2027. április 15.
	200.000 Ft (csapattag)
300.000 Ft (csapatvezető)

	
	3.
	2027. május 15.
	200.000 Ft (csapattag)
300.000 Ft (csapatvezető)

	
	4.
	2027. június 15.
	200.000 Ft (csapattag)
300.000 Ft (csapatvezető)

	
	5.
	2027. július 15.
	200.000 Ft (csapattag)
300.000 Ft (csapatvezető)

